Jayde Panayiotou-moord: Verdagte in hofJayde en haar man Christopher. Foto: Facebook Brig. Marinda Mills, woordvoerder van die polisie, het gesê Thando Siyoli (31) het vlugtig in die hof verskyn en die saak is tot 7 Mei uitgestel. Hy bly in aanhouding. Siyoli is vroeër vandeesweek in die Kwazakele-township in Port Elizabeth in hegtenis geneem. Die tweede verdagte, ’n 28-jarige man, is laat Woensdagaand in Uitenhage in hegtenis geneem en sal Maandag in die Port Elizabeth-landdroshof verskyn. Volgens Mills was roof nie die motief vir die moord nie. Geen verdere inligting is bekend gemaak nie. Panayiotou se liggaam is verlede Woensdag in ŉ “afgeleë gebied” naby die Kwanobuhle-township buite Uitenhage gevind, nadat sy vermoedelik verlede Dinsdag buite die Stellen Glen-veiligheidskompleks in Kabega Park ontvoer is. Sy het gestaan en wag vir haar vriendin saam met wie sy werk toe sou ry, maar het verdwyn voordat haar vriendin opgedaag het. Klik hier vir alle vorige berigte oor Jayde Panayiotou op Maroela Media.